**Parodoje „IFA 2024” LG pristatė naują energijos efektyvumu pasižyminčią prietaisų liniją**

**Parodoje „IFA 2024“ „LG Electronics“ (LG) pristatė naujausią buitinių prietaisų, pasižyminčių didžiausiu energijos vartojimo efektyvumu, liniją. Naujieji buitiniai prietaisai yra sukurti atsižvelgiant į Europos Sąjungos pastangas iki 2050 m. pasiekti anglies dioksido poveikio neutralumą ir yra suderinti su planu „REPowerEU“, kuriuo siekiama sumažinti ES šalių narių priklausomybę nuo iškastinio kuro. Juose taikomos pažangios LG pagrindinės technologijos užtikrina puikų veikimą ir mažesnį energijos suvartojimą.**

Kartu su šiomis naujovėmis LG taip pat pristatė naujovišką „ThinQ ON“ namų centrą su dirbtiniu intelektu – pirmaujantį išmaniųjų namų ekosistemų įrenginį, kuris dar labiau sustiprina LG įsipareigojimą kurti energiją taupančius, dirbtiniu intelektu paremtus namų sprendimus.

**„ThinQ ON“ namų centro su dirbtiniu intelektu pristatymas**

Parodoje „IFA 2024“ LG taip pat pristatė savo „ThinQ ON“ namų centrą su dirbtiniu intelektu, kuris papildo energiją taupančių prietaisų liniją. Naudodamas unikalųjį LG atidų intelektą, „ThinQ ON“ veikia kaip pagrindinis išmaniųjų namų mazgas ir paprastai jungiasi su įvairiais prietaisais ir daiktų interneto įrenginiais. Jis kompaktiškas ir stilingas, cilindro formos ir neutralių spalvų, todėl puikiai dera bet kokiame interjere. Dirbtinio intelekto garsiakalbis palengvina natūralius pokalbius su LG dirbtinio intelekto balso asistentu ir pagerina sąveiką.

„ThinQ ON“ naudoja kuriantį dirbtinį intelektą, kad suasmenintų namų aplinką, pritaikydama buitinius prietaisus ir gyvenamąsias erdves pagal naudotojo pageidavimus. Belaidžio ryšio technologija, „Thread“ protokolas ir „Matter“ sertifikatas leidžia įrenginį sklandžiai integruoti į esamas išmaniųjų namų ekosistemas. Be to, „LG Shield“ užtikrina didesnį saugumą – naudotojų duomenys saugomi šifruojant saugyklą ir užtikrinant saugią prieigą.

LG energiją taupančių buitinių prietaisų ir pažangių inovacijų su dirbtiniu intelektu, įskaitant namų centrą „ThinQ ON“, derinys atspindi LG įsipareigojimą mažinti energijos suvartojimą, skatinti tvarumą ir užtikrinti, kad gyvenimas išmaniuose namuose būtų prieinamas visiems.

**Pirmaujantis energijos vartojimo efektyvumas su dirbtinio intelekto patobulintais skalbimo sprendimais**

Naujausia LG skalbyklė ir džiovyklė nustato naujus energijos vartojimo efektyvumo standartus. Skalbyklė turi naują, papildomą būgno veikimo režimą, kuris padeda švariai išskalbti skalbinius, o jos „Direct Drive“, tieioginės pavaros variklis su dirbtiniu intelektu (AI DD™) sunaudoja kiek įmanoma mažiau energijos. Skalbyklė reguliuoja variklio sūkių dažnį tikruoju laiku, taip prisidėdama prie įspūdingos A-55 proc. energijos klasės1 ir neleisdama skalbiniams susipainioti ar susisukti. Be to, naujoji LG skalbyklė turi „Microplastic Care“ (mikroplastiko mažinimo) skalbimo ciklą, kuris sumažina mikroplastiko išsiskyrimą iš skalbinių2 , taip pat „ezDispense™“ funkciją, kuri automatiškai paskirsto reikiamą skalbiklio kiekį kiekvienam skalbimui.

Efektyvi naujoji džiovyklė yra A+++ -26 proc. energijos klasės.3 Abiejose naujausiose LG prietaisuose įdiegtos dirbtinio intelekto inovacijos; skalbyklės „AI DD“ variklis ir skalbimo funkcija „AI Wash“ užtikrina audinio minkštumo nustatymą ir didelį našumą, o džiovyklės „AI Dry™“ funkcija tiksliai nustato drėgmę ir optimaliai džiovina įvairias medžiagas bei skalbinius. Skalbyklė taip pat gali automatiškai nustatyti ciklo ir temperatūros parinktis pagal naudojimo būdą ir pakeisti ciklų rodymo tvarką valdymo skydelyje (pagal naudojimo dažnumą), kad būtų patogiau naudotis.

**Labai efektyvūs ir aukščiausios klasės dizaino šaldytuvai**

Naujasis LG šaldytuvas su šaldikliu apačioje sunaudoja mažiausiai energijos iš visų šiuo metu rinkoje esančių šaldytuvų, jo energijos sunaudojimo klasė yra A -25 proc.4 , o puikus plokščių durų dizainas suteikia virtuvei stilingumo. Be to, naujasis modelis darbo metu skleidžia tik 29 dB garsą, todėl virtuvės aplinka yra ramesnė. Siekdama suteikti Europos pirkėjams didesnį pasirinkimą, LG plečia savo itin efektyvių šaldytuvų liniją, pristatydama didelės talpos daugiadurį modelį5 ir naują modelį su šaldikliu apačioje. Naujajame daugiaduriame šaldytuve yra patogių funkcijų, pavyzdžiui, unikalus sferinio ledo gaminimo įrenginys „Craft Ice“ ir lengva higienos priežiūra taikant „UVnano™“ technologiją.

# # #

1 *55 proc. mažiau nei iki minimalios A energinio naudingumo klasės ribos pagal energijos vartojimo efektyvumo indeksą, kaip apibrėžta ES reglamente 2019/2014.*

*2 Testuota „Intertek“ 2023 m. liepos mėn. Lyginant F4Y7EYPBW modelio „Mixed Fabric“ ciklą ir „Microplastic Care“ ciklą, matuojant mikroplastiko kiekį, filtruojamą per 20㎛ filtrą, kai skalbiama 3 kg skalbinių (100 proc. poliesterio sportinė striukė). Rezultatai gali skirtis priklausomai nuo skalbiamų drabužių ir naudojimo aplinkos.*

3 *26 proc. mažiau minimalios A+++ energinio naudingumo klasės ribos pagal energijos vartojimo efektyvumo indeksą, kaip apibrėžta ES reglamente 392/2012, nustačius „Eco“ programą.*

4 *25 proc. mažiau minimalios A energinio naudingumo klasės ribos pagal energijos vartojimo efektyvumo indeksą, kaip apibrėžta ES reglamente 2019/2016.*

*5 GSLE91EVAB yra pirmasis Europos rinkoje B energinės klasės modelis gretimų durų šaldytuvų su ledo ir vandens dozatoriais kategorijoje, remiantis „Gfk“ duomenimis iš 13 ES šalių (2024 m. rugpjūčio mėn.).*

# # #

**Apie LG Electronics Inc.**

*LG Electronics* yra pasaulinė technologijų ir buitinės elektronikos naujovių diegėja, veikianti beveik visose šalyse. Įmonėje dirba daugiau nei 74 000 darbuotojų. Keturių LG padalinių – *Home Appliance & Air Solution*, *Home Entertainment*, *Vehicle Component Solutions* ir *Business Solutions* – 2023 m. pardavimai viršijo 57,68 milijardo eurų (84 trilijonus Pietų Korėjos vonų). *LG* yra pasaulyje pirmaujanti įmonė, gaminanti plataus vartojimo ir komercinius gaminius – televizorius, buitinę techniką, oro valymo įrangą, monitorius, valymo robotus, automobilių komponentus, taip pat aukščiausios kokybės *LG SIGNATURE* gaminius ir *LG ThinQ* gaminius su dirbtiniu intelektu, žinomus visame pasaulyje. Naujienas rasite interneto svetainėje **www.LGnewsroom.com**

**Daugiau informacijos:**

Ramunė Milerytė

Fabula Rud Pedersen Group

Tel.: +37068264084

[**Ramune@fabula.lt**](mailto:Ramune@fabula.lt)